Държавен вестник, бр. 62, 2000 г., стр. 51

Б Р О Й  62
Д Ъ Р Ж А В Е Н   В Е С Т Н И К
С Т Р .  51
2. по метода на нетната капиталова стой-
ност, когато прякото или косвеното участие на
банката майка в капитала на друга банка и/или
небанкова финансова институция е от 25 до 50 %;
3. по метода на пропорционалната консо-
лидация (про-рата консолидация), когато две
или повече банки или банки и небанкови фи-
нансови институции съвместно контролират
като съдружници банка и/или небанкова фи-
нансова институция.
Раздел III
Надзор на консолидирана основа спрямо банки
Чл. 7. (1) Надзорът на консолидирана осно-
ва обхваща банка и нефинансовите дружества,
в които банката пряко или косвено притежава
квалифицирано участие над 20 %.
(2) Спрямо банката в случаите по ал. 1 се
прилага едновременно надзор на консолидира-
на и самостоятелна основа.
(3) Банката съставя консолидиран финансо-
во-счетоводен отчет за участията си в нефинан-
совите дружества по метода на нетната капита-
лова стойност. Това не се прилага в случаите по
чл. 8, ал. 1, т. 1.
Раздел IV
Изключения при надзор на консолидирана
основа
Чл. 8. Българската народна банка може да
не изисква представяне на отчети за целите на
надзора на консолидирана основа, когато:
1. банката майка е придобила през отчетния
период акции и дялови участия с търговска цел
или срещу погасяване на кредити, независимо
от размера на участието;
2. дружество, в което банката майка има
участие, е нефинансово; в тези случаи БНБ може
да изисква допълнителна информация за съот-
ветното дружество;
3. активите на дъщерно дружество, в което
банка има участие, не надвишават 1 % от акти-
вите на банката майка или консолидирането
му би било неподходящо или подвеждащо;
4. дъщерното дружество е разположено в
друга държава и съществуват юридически
пречки за предоставянето на необходимата ин-
формация.
Г л а в а  т р е т а
РЕГУЛАТОРИ, ПРИЛАГАНИ ПРИ НАДЗОР
НА КОНСОЛИДИРАНА ОСНОВА СПРЯМО
БАНКОВИ ГРУПИ
Обхват
Чл. 9. Осъществяването на надзор над бан-
кова група на консолидирана основа обхваща
изискванията за собствения капитал (капита-
лова база) и съотношението му към рисково
претеглените активи съгласно чл. 23 от Закона
за банките, както и големите експозиции за
групата по чл. 29 от Закона за банките.
Капиталова адекватност на групата
Чл. 10. (1) Консолидираният собствен капи-
тал (капиталова база) на банковата група се
образува от сбора на капитала (първичен и до-
пълнителни капиталови резерви) на отделните
дружества, включени в банковата група, кори-
гиран по начин, определен от БНБ.
(2) Рисково претеглените балансови и зад-
балансови позиции на банковата група са сбор
от рисково претеглените балансови и задбалан-
сови позиции на включените в банковата група
дружества, към които подобно рисково претег-
ляне е приложимо, след приспадане на вътреш-
но груповите позиции.
(3) Капиталовата адекватност на банковата
група се определя на консолидирана основа при
отчитане съотношението на капитала към рис-
ково претеглените активи, съгласно Наредба
№ 8 за капиталовата адекватност на банките
(обн., ДВ, бр. 62 от 1997 г.; попр., бр. 92 от 1997 г.;
изм. и доп., бр. 41 от 2000 г.).
Големи експозиции на групата
Чл. 11. (1) За установяване на голяма експози-
ция на консолидирана основа на банкова група
към отделен клиент или свързани лица се прила-
гат разпоредбите на чл. 29 от Закона за банките.
(2) Изчисляването на експозиция на консо-
лидирана основа включва сумата от експози-
циите на банката майка и/или отделните дру-
жества в банковата група към отделен клиент
или свързани лица.
(3) Ограниченията по чл. 29, ал. 5 и 6 от За-
кона за банките се определят спрямо консоли-
дирания собствен капитал на групата.
(4) Когато съществуват законови пречки за
предоставяне на данни от дружество, разполо-
жено в друга държава, банката майка незабав-
но уведомява БНБ, управление “Банков надзор”.
Г л а в а  ч е т в ъ р т а
ОТЧЕТНОСТ И КОНТРОЛ
Финансово-счетоводен отчет на финансов
холдинг
Чл. 12. Предприятие, което има банка за
дъщерно дружество, представя в БНБ годишен
финансово-счетоводен отчет на консолидира-
на основа за финансовия холдинг до 31 май на
годината, следваща отчетната година.
Финансово-счетоводни и надзорни отчети
на банкова група
Чл. 13. (1) Банката майка съставя и предста-
вя в БНБ, управление “Банков надзор”, финан-
сово-счетоводен отчет и надзорни отчети на
консолидирана основа за банковата група:
1. годишен отчет до 31 март на годината,
следваща отчетната година;
2. шестмесечен отчет до 30-о число на месе-
ца, следващ отчетното шестмесечие.
(2) Представянето на финансово-счетовод-
ни и надзорни отчети на самостоятелна основа
от банката майка и нейните банкови дъщерни
дружества се извършва в установените от БНБ
срокове.
(3) Консолидираният отчет на групата и
самостоятелните финансово-счетоводни и над-
зорни отчети на банката майка и нейните
банкови дъщерни дружества се проверяват и
заверяват от едно и също специализирано
одиторско предприятие.